text: KIF Vejen mister træner 
  24 november 2011 kl. 10.38
  KIF Vejen står uden træner, efter at Ulrik Kirkely har indgået en aftale med det saudiarabiske landshold.
  Det saudiarabiske håndboldforbund har været på hugst i Dame Håndbold Ligaen og har hyret Ulrik Kirkely som landstræner.
  Kirkely stopper dermed med øjeblikkelig virkning i KIF Vejen.
  Dermed står KIF Vejen aktuelt uden nogen til at træne klubbens spillere, der netop er gået på vinterpause.
  Aftalen mellem Ulrik Kirkely og Saudi Arabien falder nemlig belejligt i en periode, hvor der ikke venter nogen opgaver for KIF Vejen.
  Klubben oplyser i en pressemeddelelse, at man er i kontakt med flere kandidater til jobbet og ser frem til at kunne præsentere friske kræfter.
  KIF Vejen spiller holdets næste kamp i Dame Håndbold Ligaen den 30. december, hvor holdet møder Silkeborg-Voel i et bundopgør.
  KIF Vejen indtager ligaens tredjesidsteplads med tre point efter 10
  spillerunder.
  